b'\n_START_ARTICLE_\nStifninska kislina\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka:_NEWLINE_Stifninska kislina je aromatska nitrospojina, ki tvori rumene kristale. Je dvobazna kislina, katere soli se imenujejo stifnati._NEWLINE_Uporaba snovi ali pripravka:_NEWLINE_Stifninska kislina se uporablja predvsem pri izdelavi eksplozivov. Svin\xc4\x8dena sol (svin\xc4\x8dev stifnat) tvori pomemben del pri izdelavi detonatorjev.\n_START_SECTION_\nSestava s podatki o nevarnih sestavinah:\n_START_PARAGRAPH_\nStifninska kislina je aromatska nitrospojina in jo lahko pripravimo z nitracijo resorcinola z nitrirno zmesjo, ki sestoji iz du\xc5\xa1ikove in \xc5\xbeveplene kisline. Ta spojina predstavlja primer trinitrofenola._NEWLINE__NEWLINE_Podobno kot pikrinska kislina spada med srednje mo\xc4\x8dne kisline.\n_START_SECTION_\nUgotovitve o nevarnih lastnostih:\n_START_PARAGRAPH_\nNapotki za nevarnost:_NEWLINE_Zaradi visoko eksplozivnih lastnosti kisline je nujno no\xc5\xa1enje za\xc5\xa1\xc4\x8ditne opreme (obleka, rokavice, za\xc5\xa1\xc4\x8ditna o\xc4\x8dala, maska in obutev), pri \xc4\x8demer obutev ne sme vsebovati kovinskih zakovic ali drugih materialov, ki bi ob stiku ali drgnjenju lahko povzro\xc4\x8dili v\xc5\xbeig.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje_NEWLINE_V izrednih razmerah (npr. nenadno izhlapevanje nevarne snovi) je potrebno nositi za\xc5\xa1\xc4\x8ditno masko za nos in usta. V primeru izpostavljenosti je najbolje takoj zapustiti prostor izhlapevanja._NEWLINE_Zau\xc5\xbeitje_NEWLINE_V primeru zau\xc5\xbeitja takoj poiskati zdravni\xc5\xa1ko pomo\xc4\x8d._NEWLINE_Stik s ko\xc5\xbeo in o\xc4\x8dmi:_NEWLINE_Pri stiku s ko\xc5\xbeo in o\xc4\x8dmi moramo ta del takoj sprati s teko\xc4\x8do vodo.\n_START_SECTION_\nUkrepi ob po\xc5\xbearu:\n_START_PARAGRAPH_\nProstor takoj evakuirati in izolirati. Ga\xc5\xa1enje mora potekati iz primerne razdalje._NEWLINE_Posebne nevarnosti_NEWLINE_Snov je izredno eksplozivna. Tla v prostoru morajo biti prevodna in upor prevodnosti ne sme presegati 1 megaohm._NEWLINE_Primerna sredstva za ga\xc5\xa1enje_NEWLINE_Posode z nevarno snovjo se morajo najprej pogasiti z mrzlo vodo in \xc4\x8de je mo\xc5\xbeno, odstraniti iz obmo\xc4\x8dja nevarnosti._NEWLINE_Posebna za\xc5\xa1\xc4\x8ditna oprema za gasilce:_NEWLINE_Za\xc5\xa1\xc4\x8ditna oprema pred kemikalijami ter od zunanjega zraka neodvisna za\xc5\xa1\xc4\x8ditna maska.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi:_NEWLINE_Vsi izviri v\xc5\xbeiga se morajo odstraniti. Za\xc5\xa1\xc4\x8ditna obleka, obutev (ki ne sme imeti kovinskih zakovic in podobnega), za\xc5\xa1\xc4\x8ditna o\xc4\x8dala in rokavice so obvezne. V uporabi mora biti samo orodje, ki ne povzro\xc4\x8da isker._NEWLINE_Ekolo\xc5\xa1ki za\xc5\xa1\xc4\x8ditni ukrepi_NEWLINE_Pri izlitju je treba prepre\xc4\x8diti, da bi snov pronicala v zemljo in tako morebiti onesna\xc5\xbeila podtalnico. V primeru onesna\xc5\xbeenja takoj obvestimo pristojne oblasti.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje_NEWLINE_- Delovno mesto mora biti ustrezno prezra\xc4\x8deno ter imeti kamnita tla. V bli\xc5\xbeini mora biti prostor za spiranje oziroma splahnjevanje. Stroji in orodje mora biti iz tak\xc5\xa1nih materialov, da ob morebitnem stiku s snovjo ne pride do v\xc5\xbeiga._NEWLINE__NEWLINE_- Priporo\xc4\x8dljivo je ravnanje z manj\xc5\xa1imi koli\xc4\x8dinami snovi (v laboratorijih je dovoljeno imeti najve\xc4\x8d 3kg eksplozivne snovi v posameznem prostoru)._NEWLINE__NEWLINE_- Po mo\xc5\xbenosti prepre\xc4\x8dimo da bi snov pri\xc5\xa1la v stik z drugimi materiali, ki bi posledi\xc4\x8dno povzro\xc4\x8dili njen v\xc5\xbeig._NEWLINE__NEWLINE_- Pri pretakanju sku\xc5\xa1amo prepre\xc4\x8diti politje, trenje ter razne udarce._NEWLINE_Skladi\xc5\xa1\xc4\x8denje_NEWLINE_- Za skladi\xc5\xa1\xc4\x8denje ne uporabljamo posod, ki so namenjene \xc5\xbeivilom, saj lahko pride do nevarnosti zamenjave._NEWLINE__NEWLINE_- Embala\xc5\xbeo, kjer hranimo nevarne snovi moramo ustrezno ozna\xc4\x8diti in dobro zapreti ter skladi\xc5\xa1\xc4\x8diti v hladnem prostoru._NEWLINE__NEWLINE_- Eksplozivne snovi ne smemo skladi\xc5\xa1\xc4\x8diti skupaj z drugimi snovmi enake kategorije.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\n- Informiranje ljudi,ki delajo z nevarnimi snovmi, o njihovih karakteristikah, nevarnostjo, za\xc5\xa1\xc4\x8dito ter ukrepanje v primeru po\xc5\xbeara, izhlapevanja, eksplozije, stika snovi s ko\xc5\xbeo, o\xc4\x8dmi itd._NEWLINE__NEWLINE_- Varnostna obla\xc4\x8dila, \xc5\xa1kornji, o\xc4\x8dala in rokavice morajo biti vedno na razpolago ter so nujne pri delu z nevarnimi snovmi._NEWLINE__NEWLINE_- Po kon\xc4\x8danem delu si moramo roke dobro umiti z milom. Priporo\xc4\x8dljivo je, da si nato roke nama\xc5\xbeemo s primerno mastno kremo za roke._NEWLINE__NEWLINE_- V prostoru, kjer poteka obdelava nevarnih snovi, ne sme biti \xc5\xbeivil ali razne prehrane, saj obstaja nevarnost kontaminacije.\n_START_SECTION_\nFizikalne in kemijske lastnosti\n_START_PARAGRAPH_\n- rumeni, heksagonalni kristali_NEWLINE__NEWLINE_- med sublimacijo pod visokim pritiskom postane skoraj brezbarvna in se pri stiku z zrakom obarva rumeno do rumenorjavo_NEWLINE__NEWLINE_- te\xc5\xbeko topljiva v mrzli vodi, topljiva v vro\xc4\x8di vodi_NEWLINE__NEWLINE_- hitro raztopljiva v etanolu, etilacetatu in etru_NEWLINE__NEWLINE_- stifninska kislina tvori z veliko organskimi snovmi (aromatskimi ogljikovodiki) adicijske povezave s karakteristi\xc4\x8dnimi to\xc4\x8dkami topljenja_NEWLINE__NEWLINE_- detonira zaradi mo\xc4\x8dnega prvega v\xc5\xbeiga, njena eksplozivna mo\xc4\x8d je malce nad tisto od TNT-ja\n_START_SECTION_\nTransportni podatki\n_START_PARAGRAPH_\nPri preva\xc5\xbeanju stifninske kisline in njenih soli mora biti embala\xc5\xbea primerna za eksplozivne snovi. Pri prevozu moramo prepre\xc4\x8diti trke, morebitno trenje in drgnjenje ter visoko temperaturo.'